วัดบางเตย

วัดบางเตย เป็นวัดพระพุทธศาสนาแบบเถรวาท สังกัดมหานิกาย ตั้งอยู่ในซอยนวมินทร์ 60 (วัดบางเตย) ถนนนวมินทร์ (สุขาภิบาล 1) แขวงคลองกุ่ม เขตบึงกุ่ม กรุงเทพมหานคร เป็นวัดที่เป็นศูนย์กลางของชุมชนย่านบึงกุ่ม โพธิ์แก้ว และนวมินทร์ เป็นวัดที่ส่งเสริมกิจกรรมทางพระพุทธศาสนาหลายด้าน เช่น การบวชปฏิบัติธรรม พระพุทธศาสนาวันอาทิตย์ และงานบริการชุมชนทางด้านต่าง ๆ ทางศาสนา เป็นต้น ที่วัดมีเสาหงส์ที่เป็นเอกลักษณ์และมีประวัติความเป็นมาในการก่อสร้างตั้งแต่ พ.ศ. 2475 ประวัติ วัดบางเตย ปรากฏหลักฐานว่า เมื่อประมาณ พ.ศ. 2371 (ต้นรัชกาลที่ 3) เมื่อพื้นที่ดังกล่าวมีชุมชนได้เข้ามาอยู่อาศัย และมีการตั้งวัดเป็นศูนย์รวมจิตใจ และปฏิบัติตามหลักศาสนา ดังปรากฏมีหลักฐานเป็น อุโบสถ (หลังเก่า) ทรงจีน ก่ออิฐถือปูน เสาไม้ หลังคามุงด้วยกระเบื้อง สี่เหลี่ยม มีขนาดเล็กจุคนได้ประมาณ 30 คน ซึ่งเป็นที่นิยมสร้างในสมัยรัชกาลที่ 3 จนกระทั่งมีการสลับสับเปลี่ยนเจ้าอาวาสไปตามช่วงเวลา และวัดก็มีพัฒนาการต่อเนื่องเป็นศูนย์กลางของชุมชนทางศาสนานับแต่อดีตจนกระทั่งปัจจุบัน ลำดับเจ้าอาวาส หลวงปู่ท้วม พระป๋อ พระนิ่ม พระเพิ่ม พระชม พระเอม พระไสว พระครูธรรมกิจวรคุณ (ฟู ปุญฺญกังโข) พระสกล ปภสฺสโร (อดีต พระครูประภัสร์ธรรมพิสุทธิ์) พ.ศ.๒๕๔๔-๒๕๕๗ พระครูพัฒนการโกวิท (เทพฤทธิ์ ยสธมฺโม)2557-ปัจจุบัน ศาสนาสถานในวัด พระอุโบสถ มีขนาดกว้าง 14 เมตร ยาว 28 เมตร ลักษณะทรงไทยประยุกต์สมัยพระเจ้าปราสาททอง สร้างเมือ พ.ศ. 2512 ศาลาการเปรียญ ฌาปนสถาน/ศาลาคู่ฌาปนสถาน อาคารหอปริยัติ หอระฆัง ศาลาท่าน้ำ เสาหงส์ กิจกรรมสำคัญในวัด โครงการบรรพชาสามเณรภาคฤดูร้อน ช่วงเดือนเมษายน โรงเรียนพุทธศาสนาวันอาทิตย์ โรงเรียนสอนพระปริยัติธรรม (แผนกธรรม) โรงเรียนสอนเด็กก่อนเกณฑ์ (เด็กก่อนวัยเรียน) ฌาปนสงเคราะห์ อ้างอิง กรมการศาสนา. ประวัติวัดทั่วราชอาณาจักร เล่ม 1. กรุงเทพฯ : การศาสนา, 2525, หน้า 93-94.